Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 3. A 126/2002. (VII. 4.) OVB határozat ellen benyújtott
Paragraph Index: 220

(3) bekezdés b) pontjában foglalt jogkörének — az Alkotmányban rögzített — korlátozása: az Országgyûlés köteles az eredményes népszavazásból következõ döntéseket meghozni. Népi kezdeményezés esetén ezzel szemben az Országgyûlésnek a kérdés napirendre tûzésére, megvitatására és határidõn belüli döntésre van kötelezettsége, de a döntés tartalmát a népi kezdeményezés nem határozza meg. A népi kezdeményezésnek — ellentétben a népszavazással — az Alkotmányban megfogalmazott tárgyköri korlátja nincs, és a kérdésnek nem kell konkrét jogalkotási kötelezettséget megfogalmaznia. A népi kezdeményezésbõl csupán törvényhozási kérdésben való vita és döntés következik. Így a népi kezdeményezés aláírásgyûjtõ ívén szereplõ kérdéssel szemben is mindössze annyi az elvárás, hogy törvényhozási tárgykörre vonatkozzon. Jelen ügyben az aláírásgyûjtõ ív mintapéldányán szereplõ kérdés egyértelmûen törvényalkotásra, a Ve. módosítására irányul, ami az Alkotmány 19. § (3) bekezdés b) pontja alapján az Országgyûlés kizárólagos hatásköre. A kezdeményezés — kellõ számú aláírás esetén — csupán arra kötelezné az Országgyûlést, hogy vitassa meg, szükséges-e a 2002. évi, illetve az azt követõ országgyûlési választások szavazólapjainak megõrzése és levéltárba helyezése érdekében módosítani a Ve.-t. A jelenleg hatályos Ve. 75. § (3) bekezdése szerint a szavazólapokat az országgyûlési választásokat követõen a polgármesteri hivatalban az illetékes választási bizottság tagjainak jelenlétében kell elhelyezni, és 90 napig meg kell õrizni úgy, hogy illetéktelen személyek részére ne váljanak hozzáférhetõvé. A választás eredményével összefüggõ kifogás esetén az érintett szavazólapokat az ügy jogerõs lezárásáig kell megõrizni. 90 nap után a választási iratokat — a jegyzõkönyvek kivételével — meg kell semmisíteni. A Vr. 5. § (3) bekezdése alapján a 2002. április 7. és

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes